**Vladimir Baranov-Rossiné** (ukrainsk: Володимир Давидович Баранов-Россіне; født den 1. januar 1888 i Kherson i Ukraina, død i 1944 i Auschwitz) var en ukrainsk og russisk maler, avantgardekunstner og oppfinner.

Liv og virke
------------

### Bakgrunn

Valdimir Baranov-Rossiné ble født i inn en jødisk familie i Kherson i det sydlige Ukraina i Tsarrussland. Etter studier i Odessa (1903-1908) og St. Petersburg (1908-1909) deltok han på avantgardeutstillinger i Moskva, St. Petersburg og Kiev. 

### Virke i Paris og rundt om i Europa

I 1910 flyttet han til Paris, hvor han under navnet *Daniel Rossiné* utstilte jevnlig ved *Salon des Indépendants* med malerier influert av kubisme, futurisme og morfisme. Han eksperimenterte samtidig med skulptur og en av disse ble ved en utstilling i 1914 latterliggjort og vakte sånn bestyrtelse at han senere kastet den i Seinen.

I 1915–17 oppholdt han seg i Skandinavia, hvor han i Kristiania og i Stockholm i 1916 ga optofoniske konserter. Oppfinnelsen var hans egen og besto av et piano hvis tangenter oversatte musikk til farvede disker som ble prosisjert på en skjerm.

I årene 1917–25 virket han igjen i hjemlandet. I 1922 var han lærer ved VChUTEMAS (russisk: Вхутемас) i Odessa. 

Han returnerte til Paris i 1925 med kone og barn. Her grunnla han i 1927 det første optofoniske akademiet og arbeidet videre med audiovisuelle elementer. Utover det kunstneriske virke, arbeidet han også med forskjellige oppfinnelser, som fikk anerkjennelse i samtiden. Hans kunstneriske skapende ble presentert på Bojsjojteateret i Moskva og i Paris av Jean Arp. Han laget skulpturer og stilte ut på verdensutstillingen i 1937, og i 1939 på utstillingen Réalités nouvelles.

Han ble arrestert av Gestapo i 1943 og deportert til Auschwitz i januar 1944. Der ble han tatt livet av på ukjent tidspunkt.

Samlinger
---------

Vladimir Baranov-Rossiné arbeider kan i dag ses på New York Museum of Modern Art, Centre Georges-Pompidou i Paris, Tretjakovgalleriet i Moskva, Museum Ludwig i Köln, Hirshhorn Museum i Washington DC, Lehmbruck Museum i Duisburg, samt i flere private samlinger.

Referanser
----------

1. 1 2   Benezit Dictionary of Artists, «Vladimir Davidovich Baranoff-Rossiné», Benezit-ID B00011316[Hentet fra Wikidata]
2. ↑   Archive of Fine Arts, cs.isabart.org, abART person-ID 17823, besøkt 1. april 2021[Hentet fra Wikidata]
3. ↑   Le Delarge, oppført som Daniel Vladimir ( Leonide Davydovitch Baranov, dit ) BARANOFF-ROSSINÉ, Delarge-ID 10287\_artiste\_BARANOFF-ROSSINE\_Daniel\_Vladjimir[Hentet fra Wikidata]
4. ↑   RKDartists, rkd.nl, besøkt 23. august 2017[Hentet fra Wikidata]
5. ↑   Gemeinsame Normdatei, GND-ID 132863782, besøkt 15. oktober 2015[Hentet fra Wikidata]
6. ↑   Open Library, «Vladimir Baranov-Rossine», Open Library-ID OL5014232A[Hentet fra Wikidata]
7. ↑   Sapere.it, oppført som Vladimir Baranoff-Rossinè, De Agostini ID Baranoff-Rossinè,+Vladimir[Hentet fra Wikidata]
8. 1 2  Margit Rowell. «Vladimir Baranov-Rossiné». Museo Thyssen-Bornemisza. Besøkt 14. mai 2017.
9. ↑  «Wladimir Baranoff-Rossine (Vladimir Baranov-Rossiné)». baranoff-rossine.com. Besøkt 14. mai 2017.
10. ↑  Yevgeniy Demenok (9. februar 2017). «Making Modernism: On Odessa’s Most Pristine Parisian, Vladimir Baranov-Rossine». odessareview.com. Besøkt 14. mai 2017.

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Encyclopædia Universalis **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN
 |

Portal: Kunst